El II Repte Solidari Cia Gandia recapta al voltant de 4.700 euros per la lluita contra el càncer
01 agost 2019

## El II Repte Solidari Cia Gandia recapta al voltant de 4.700 euros per la lluita contra el càncer01 agost 2019Última actualització: 14 juliol 2025

![](../gestion/img/CarolaWoodward_2294.JPG)  
  

La **regidora Delegada d’Esports, Lydia Mornat;** junt **la presidenta del Club de Rem Cía Gandia, Nani Vela;** i la **presidenta de l’Associació Espanyola Contra el Càncer (AECC), Maribel Codina;** han mostrat els resultats obtinguts del Repte Solidari Cia Gandia que es va dur a terme el 14 de juliol a la Platja de Gandia.

Aquesta jornada, on participaven tres grups de remers que recorrien distàncies de 42, 20 i 18 kilòmetres respectivament, va mobilitzar a una gran massa de gent per tal de que compraren els dorsals simbòlics de la carrera i les samarretes que es van ficar a la venda al port de Gandia. El preu recaptat va ser de 4.377€ que es destinaran per ajudar a trobar la cura a la malaltia.

**Vela** ha anunciat que la jornada va ser “_increïble i super emocionant. No esperàvem tenir aquella rebuda i ens vam donar conter de la capacitat que teníem a l’hora de mobilitzar_”.

Per altra banda, el repte ha servit per tal d’ensenyar els valors a molta gent que hi va assistir i, a més, fomentar un dels esports que estan tenint una gran importància al nostre territori.

**Morant** ha agraït a tots els presents i als col·laboradors que han fet possible aquesta col·lecta i ha deixa’t clar que “_l’Ajuntament sempre estarà disposat a ajudar en tots aquests tipus d’actes benèfics_”.

Recordar l’homenatge que es va realitzar durant el repte a la xiqueta que va lluitar contra el càncer durant molt de temps, Nekane.

**Codina** ha conclòs dient: “_Solament volem donar les gràcies des de l’Associació per aquest repte tan bonic. Esteu ensenyant a ser solidaris i, a més, a fomentar l’esport_”.